Modo lau na hpe htang maja na hpaji
怎样预防晕车
时间:2014-06-30 00:00:00 来源:德宏团结报
1. Htang maja ladat
(1). Myit n mai tin ai. Hkum shan shanu amyit ni azim sha rai nna, mano manang ni hte jahta shaga chyai rai myit ni garan kau na.
(2). Hkru hkru yup ra ai. Yup shat hkru jang modo hkom shamu wa ai shaloi gasheng hkra ai lam hpe htang manga na n-gun shaja la lu ai.
(3). Modo dung na rai yang kan gaman shing n rai nau n mai sha dinglai ai. Ramdo sha hkru jang rai sai, rin mani loi ai lusha, sau jahkai nau nrong ai lushu hte namsi ni sha yang gaja ai. Grau nna go Danbe (蛋白) tso ai hte sau nau sau ai lusha ni hkum sha.
(4). Modo dung ai shaloi shong lam de ading sha yu u, nbung nsa hkrang ra ai.
(5). Bo hpe nau n shamu ai sha, myi di ton shing n rai nna azim sha yup to nga na.
2. Tsi lajang na ladat
(1). Wuifuan(胃复安) tsi sha na. Modo dung na shong manit 10~15 laman hta Wuifuan tsi hkyep mi sha dat na, modo nau lau ai ni go hkyep 2 sha na, ma gaji ni go loi grit nna sha yang, modo lau ai htang maja kau lu ai. Modo hkom ai hkying hkum 2 a lahta de rai jang she modo lau wa ai kumla pru ai ni go tsi hkyep mi bai mai sha jat ai. Modo hkom ai hpang e sha ai ni go sha ai htom manit 15~20 daram tsap la nna she mai dung ai. Ladat ndai lang yang akyu shadang 97% jashon la lu ai hta n-ga, n-gup hkun hkro, bo sin re lam n chye pru ai.
(2). Shanam gatsing hpe manam shing n rai shakap na. Modo dung ai shaloi shanam gatsing hpe lang ton nna manam nam di, shing n rai shanam hpe shadai ntsa ko shakap ton nna, Shangshijihtungkau(伤湿止痛膏) hte bai galo shakap shangang ton na.
(3). Luidui hpyi manam na. Modo dung na shong hkying hkum mi daram hta, luidui si hpyi gatsing hpe pyip manam yang mai ai.
(4). Fung-yugyin(风油精) chya na. Modo dung ai shaloi, Fung-yugyin hpe gahtan hkan arut chya, shing nrai shadai ko chya ton nna, Shangshijihtungkau hte bai shakap shangang kau yang mai ai.
(5). Namsu loi lu na. Modo dung na shong ko namsu hte hka hpunlum gayau lu yang, modo lau ai htang lu ai.
(6). Shangshijihtungkau shakap ton na. Modo dung na shong ko shadai e shakap ton yang, modo lau wa ai hpe htang maja kau lu ai.
(7). Ta lakran dip manat. Yung nu hte yunglat lapran na ta lakran dip anut na.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn